|  |
| --- |
| Na temelju članka 17. stavak 1. Zakona o sustavu civilne zaštite („Narodne novine“, broj 82/15, 118/18, 31/20 i 20/21) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko vijeće Grada Šibenika na 14. sjednici, održanoj 16. lipnja 2023. godine usvaja |

**PLAN**

**razvoja sustava civilne zaštite na području**

**Grada Šibenika za 2023. godinu s financijskim**

**učincima za trogodišnje razdoblje**

**UVOD**

Člankom 17. stavak 1. Zakona o sustavu civilne zaštite („Narodne novine“ broj 82/15 i 118/18, 31/20 i 20/21) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.

Na temelju Analize o stanju sustava civilne zaštite na području Grada Šibenika i Smjernica za organizaciju sustava civilne zaštite na području Grada Šibenik za vremensko razdoblje od 2023. do 2026. godine, donosi se Plan razvoja sustava civilne zaštite na području Grada Šibenika za 2023. godinu( u daljnjem tekstu: Plan razvoja sustava civilne zaštite).

**RAZVOJ CIVILNE ZAŠTITE**

(ciljevi, mjere i plan aktivnosti)

Djelovanje civilne zaštite određeno Operativne snage sustava civilne zaštite određene su Odlukom o osnivanju operativnih snaga sustava civilne zaštite Grada Šibenika. Sve operativne nage sustava civilne zaštite dužne su voditi i ažurirati baze podataka o pripadnicima, sposobnostima i resursima te dostaviti navedene baze podataka Gradu Šibeniku.

Grad Šibenik objedinjenu bazu podataka, koja sadrži navedene podatke za sve operativne snage, dostavlja Ravnateljstvu civilne zaštite, Područnom uredu civilne zaštite Split, Službi civilne zaštite Šibenik, sukladno propisanim rokovima.

Nositelj: Grad Šibenik

Rok: kontinuirano tijekom 2023.

1. **Stožer civilne zaštite Grada Šibenika**

Stožer civilne zaštite Grada Šibenika osnovan je odlukama Gradonačelnika: Odlukom o osnivanju Stožera civilne zaštite Grada Šibenika („Službeni glasnik Grada Šibenika“, br. 5/21) i Odlukom o izmjeni Odluke o osnivanju Stožera civilne zaštite Grada Šibenika („Službeni glasnik Grada Šibenika“, br. 4/22) kojima su određeni načelnik, zamjenika načelnika i 11 članova stožera.

U slučaju izmjena zakona i drugih važećih propisa navedene odluke potrebno je uskladiti do propisanih rokova, odnosno uskladiti s novonastalim uvjetima.

Nositelj izrade: Grad Šibenik

Rok: po donošenju izmjena zakonskih propisa i drugih važećih propisa

1. **Operativne snage vatrogastva**
2. Plan zaštite od požara za područje Grada Šibenika usklađivati s Zakonom od zaštiti od požara („Narodne novine“, broj 114/22)
3. Sukladno obvezama koje proizlaze iz Programa aktivnosti u provedbi posebnih mjera zaštite od požara od interesa za RH izraditi: Plan operativne primjene programa aktivnosti u provedbi posebnih mjera zaštite od požara na području Grada Šibenika, Plan aktivnog uključenja svih subjekata zaštite od požara na području Grada Šibenika, Plan angažiranja vatrogasnih snaga na području Grada Šibenika i druge potrebne akte.

Nositelj izrade: Grad Šibenik

Rok: drugo tromjesečje 2023.

1. **Operativne snage Hrvatske gorske službe spašavanja**

* Program javnih potreba za obavljanje djelatnosti HGSS Stanica Šibenik za 2023.
* Izvješće o izvršenju Programa javnih potreba za obavljanje redovite djelatnosti HGSS, Stanice Šibenik za 2023.
* Ugovor o financiranju Programa javnih potreba za obavljanje djelatnosti HGSS, Stanica Šibenik za 2023.

Nositelj izrade: Grad Šibenik i HGSS Stanica Šibenik.

Rok: tijekom 2023. godine

1. **Povjerenici civilne zaštite**

Potrebno je: sukladno odredbama Zakonom o sustavu civilne zaštite („Narodne novine“, broj 82/15, 118/18, 31/20 i 20/21) vršiti popunu s podacima povjerenika i zamjenika povjerenika,

povjerenike i zamjenike upoznati s obavezama jedinica lokalne i područne (regionalne) samouprave u provođenju zakonskih obveza i izvršavanju njihovih zadaća.

Izvršitelj: Grad Šibenik

Rok izvršenja: treće tromjesečje 2023. godine

1. **Povjerenici za skloništa**

Skloništa osiguravaju zaštitu stanovništva u zaklonima (zaklonom se smatra djelomično zatvoren prostor izgrađen ili konstruktivni i organizacijski prilagođen pružanju zaštite od ratnih djelovanja). Potrebno je voditi evidenciju i ažurirati podatke o uvjetima za sklanjanje ljudi, materijalnih i drugih dobara, prostorima za javna skloništa, izvršiti pregled i održavati postojeća skloništa

Izvršitelj: Stožer civilne zaštite Grada Šibenika

Rok izvršenja: kontinuirano tijekom 2023. godine.

1. **Postrojbe civilne zaštite**

Potrebno je povećati operativnu spremnost postrojbi civilne zaštite i izvršiti analizu raspoloživosti ljudstva.

Izvršitelj: Stožer civilne zaštite Grada Šibenika

Rok izvršenja: kontinuirano tijekom 2023. godine

1. **Tim za spašavanje iz ruševina**

HGSS- Stanica Šibenik kao značajna snaga sustava civilne zaštite spremna je aktivno se uključiti u akcije spašavanja iz ruševina s licenciranim Potražnim timom (vodič i potražni pas) i svim ostalim ljudskim i tehničkim kapacitetima. Potražni pas HGSS naveden u shemi mjera zaštite i spašavanja od potresa.

Potrebno je nastaviti aktivnosti u cilju jačanja operativne spremnosti HGSS Stanice Šibenik

Rok izvršenja**:** kontinuirano tijekom 2023. godine.

1. **Koordinator na lokaciji**

Koordinator na lokaciji procjenjuje nastalu situaciju i njezine posljedice na terenu te u suradnji s nadležnim stožerom civilne zaštite usklađuje djelovanje operativnih snaga sustava civilne zaštite. Koordinatora na lokaciji, sukladno specifičnostima izvanrednog događaja, određuje načelnik Stožera civilne zaštite iz redova operativnih snaga sustava civilne zaštite.

Potrebno je popunjavati i ažurirati spisak koordinatora na lokacijama i organizirati sastanak koordinatora.

Izvršitelj: Grad Šibenik,

Rok izvršenja: tijekom 2023.

**III.**

**PLANSKI I DRUGI DOKUMENTI ZA RAZVOJ SUSTAVA CIVILNE ZAŠTITE**

**Smjernice za organizaciju i razvoj sustava civilne zaštite Grada Šibenika za razdoblje od 2023. do 2026.. godine**

Nositelj izrade: Grad Šibenik,

Rok izvršenja: drugo tromjesečje 2023. godine

**Plan aktivnog uključenja svih subjekata zaštite od požara na području grada Šibenika u 2023. godini**

Nositelj izrade: Grad Šibenik, JVP, Vatrogasna zajednica Grada Šibenika i Stožer civilne zaštite Grada Šibenika

Rok: u skladu s Programom aktivnosti u provedbi posebnih mjera zaštite od požara od interesa za Republiku Hrvatsku u 2023.godine

**Plan operativne provedbe Programa aktivnosti u provedbi posebnih mjera zaštite od požara od interesa za Republiku Hrvatsku za područje Grada Šibenika u 2023. godini**

Nositelj izrade: Grad Šibenik, JVP i Stožer civilne zaštite Grada Šibenika

Rok: u skladu s Programom aktivnosti u provedbi posebnih mjera zaštite od požara od interesa za Republiku Hrvatsku u 2023.godine

**Plan motrenja, čuvanja i protupožarnih ophodnji za 2023. godinu**

Nositelj izrade: Grad Šibenik, JVP i Stožer civilne zaštite Grada Šibenika

Rok: drugo tromjesečje 2023. godine,

**Plan angažiranja vatrogasnih snaga na području Grada Šibenika**

Nositelj izrade: Grad Šibenik, JVP i Stožer civilne zaštite Grada Šibenika

Rok: u skladu s Programom aktivnosti u provedbi posebnih mjera zaštite od požara od interesa za Republiku Hrvatsku u 2023.godine

**Analiza stanja zaštite od požara na području Grada Šibenika**

Nositelj izrade: Grad Šibenik, JVP i Stožer civilne zaštite Grada Šibenika

Rok: u skladu s Programom aktivnosti u provedbi posebnih mjera zaštite od požara od interesa za Republiku Hrvatsku u 2023.godine

**Analiza stanja sustava civilne zaštite Grada Šibenika u 2023. godini**

Nositelj izrade: Grad Šibenik

Rok: tijekom 2023. godine

**Plan razvoja sustava civilne zaštite za 2023. s financijskim učincima za 2024.-2025. godinu**

Nositelj izrade: Grad Šibenik

Rok: tijekom 2023. godine

**Plan vježbi civilne zaštite za područje Grada Šibenika u 2023.godini**

Nositelj izrade: Grad Šibenik, JVP i HGSS- Stanica Šibenik

Rok: drugo tromjesečje 2023.

**IV.**

**FINANCIRANJE SUSTAVA CIVILNE ZAŠTITE**

Financiranje sustava civilne zaštite temelji se na Proračunu Grada Šibenika za 2023. i

projekciji za 2024.-2025. (Tablica 1.).

**Tablica 1.**

|  |  |  |  |
| --- | --- | --- | --- |
| Naziv po pozicijama proračuna | Financijska sredstva/EUR | | |
| 2023. | 2024. | 2025. |
| Sufinanciranje razvoja civilne zaštite | 546.909,00 | 291.909,00 | 159.409,00 |
| Javna vatrogasna postrojba Grada Šibenika i DVD Grada Šibenika | 2.308.443,00 | 5.420.753,00 | 5.609.753,00 |
| Vatrogasna zajednica Grada Šibenika | 35.835,00 | 35.835,00 | 35.835,00 |
| Novi Vatrogasni dom - Centar za klimatske promjene | 85.000,00 | 3.000.000,00 | 3.000,000,00 |
| **UKUPNO** | **2.976.187,00** | **8. 748.497,00** | **8.804.997,00** |

**III.**

Ovaj Plan objavit će se u „Službenom glasniku Grada Šibenika“.

KLASA: 240-02/22-01/07

URBROJ: 2182- 1-10-23-4

Šibenik, 16. lipnja 2023. godine

GRADSKO VIJEĆE GRADA ŠIBENIKA

PREDSJEDNIK

dr. sc. Dragan Zlatović

**OBRAZLOŽENJE**

**Prijedloga Plana razvoja sustava civilne zaštite na području Grada Šibenika za 2023. godinu s financijskim učincima za trogodišnje razdoblje**

Odredbom članka 17. stavka 1. Zakona o sustavu civilne zaštite ("Narodne novine" broj 82/15, 118/18, 31/20, 20/21, 114/22) određeno je da Predstavničko tijelo, na prijedlog Izvršnog tijela jedinice lokalne i područne (regionalne) samouprave usvaja godišnji plan razvoja sustava civilne zaštite za tekuću godinu s godinu s financijskim učincima za trogodišnje razdoblje usklađen sa Smjernicama za razvoj sustava civilne zaštite.

Odredbom članka 52. stavka 2*.* Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (Narodne novine 66/21), propisano je da se godišnjim planom razvoja sustava civilne zaštite utvrđuju nositelji, suradnici, rokovi za realizaciju ciljeva u narednoj godini te projekcija s financijskim učincima za trogodišnje razdoblje, odnosno do zaključenja ciklusa/razdoblja za koje se Smjernice usvajaju.

Godišnji plan razvoja sustava civilne zaštite predstavlja dokument za implementaciju ciljeva iz Smjernica koji se u njih prenose kako bi se konkretizirale mjere i aktivnosti te utvrdila dinamika njihovog ostvarivanja.